smcproject/ml-wiki-sentences huggingface dataset:
അവലംബം 1 2 3 4 {{ cite book }} : Cite has empty unknown parameter: | coauthors= ( help ) ↑ Raychaudhuri Hemchandra (1972), Political History of Ancient India , University of Calcutta, Calcutta, pp.105,107 ↑ Raychaudhuri Hemchandra (1972), Political History of Ancient India , University of Calcutta, Calcutta, pp.105-06
വജൈനൽ ഹൈപ്പോപ്ലാസിയ ഇംഗ്ലീഷ് വിലാസം https://ml.wikipedia.org/wiki/Vaginal_hypoplasia
യോനിയിലെ അവികസിത അല്ലെങ്കിൽ അപൂർണ്ണമായ വികാസമാണ് വജൈനൽ ഹൈപ്പോപ്ലാസിയ.
ഇത് ജനന വൈകല്യമോ സ്ത്രീ ജനിതകവ്യവസ്ഥയുടെ അപായ വൈകല്യമോ ആണ്.
യോനിയിലെ ഹൈപ്പോപ്ലാസിയയുടെ തീവ്രത സാധാരണയേക്കാൾ ചെറുത് മുതൽ പൂർണ്ണമായും ഇല്ലാതാകുന്നത് വരെ വ്യത്യാസപ്പെടാം.
യോനിയുടെ അഭാവം യോനിയിലെ അജെനിസിസിന്റെ ഫലമാണ്.
രോഗനിർണ്ണയപരമായി, ഇത് യോനിയിലെ തടസ്സത്തിന് സമാനമായി കാണപ്പെടാം.
അതായത്, അപര്യാപ്തമായ കന്യാചർമ്മം അല്ലെങ്കിൽ, സാധാരണയായി, ഒരു തിരശ്ചീന യോനി സെപ്തം മൂലമുണ്ടാകാം.
മുള്ളേരിയൻ അജെനിസിസ്, കംപ്ലീറ്റ് ആൻഡ്രോജൻ ഇൻസെൻസിറ്റിവിറ്റി സിൻഡ്രോം എന്നിവയാണ് പ്രധാന കാരണങ്ങൾ.
References External links International Birth Defects Information System Vaginas എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
വിഷ്വൽ ഫോട്ടോട്രാൻസ്ഡക്ഷൻ ഇംഗ്ലീഷ് വിലാസം https://ml.wikipedia.org/wiki/Visual_phototransduction വിഷ്വൽ സൈക്കിൾ.
hν = ഇൻസിഡെൻറ് ഫോട്ടോൺ
വിഷ്വൽ സിസ്റ്റത്തിന്റെ സെൻസറി ട്രാൻസ്‌ഡക്ഷനാണ് വിഷ്വൽ ഫോട്ടോട്രാൻസ്ഡക്ഷൻ .
കണ്ണിലെ റെറ്റിനയിലെ റോഡ് കോശങ്ങൾ , കോൺ കോശങ്ങൾ , ഫോട്ടോസെൻസിറ്റീവ് ഗാംഗ്ലിയൻ സെല്ലുകൾ എന്നിവ പ്രകാശത്തെ വൈദ്യുത സിഗ്നലുകളായി പരിവർത്തനം ചെയ്യുന്ന പ്രക്രിയയാണിത്.
അമേരിക്കൻ ശാസ്ത്രഞ്ജൻ ജോർജ്ജ് വാൾഡ് (1906–1997) ഈ ചക്രം ആദ്യമായി വിശദീകരിച്ചു.
അതിന് 1967 ൽ അദ്ദേഹത്തിന് വൈദ്യശാസ്ത്രത്തിനുള്ള നോബൽ സമ്മാനം സമ്മാനം ലഭിച്ചു.
ഇത് "വാൾഡ്സ് വിഷ്വൽ സൈക്കിൾ" എന്നും വിളിക്കപ്പെടുന്നു.
റെറ്റിനയിലെ ഒരു ഫോട്ടോണിനെ വൈദ്യുത സിഗ്നലാക്കി മാറ്റുന്നതാണ് വിഷ്വൽ സൈക്കിൾ.
ക്രോമോഫോർ 11-സിസ് റെറ്റിനൽ അടങ്ങിയിരിക്കുന്ന ഓപ്‌സിൻസ് എന്ന ജി-പ്രോട്ടീൻ കപ്പിൾഡ് റിസപ്റ്ററുകൾ വഴിയാണ് ഈ പ്രക്രിയ നടക്കുന്നത്.
11-സിസ് റെറ്റിനൽ ഷിഫ് ബേസ് വഴി ഓപ്‌സിൻ റിസപ്റ്ററുമായി ബന്ധിപ്പിച്ച് റെറ്റിനൈലിഡിൻ പ്രോട്ടീൻ ഉണ്ടാകുന്നു.
ഒരു ഫോട്ടോൺ പതിക്കുമ്പോൾ, 11-സിസ് റെറ്റിനൽ ആൾ ട്രാൻസ് റെറ്റിനലിലേക്കും ഫോട്ടോസോമെറൈസേഷന് വിധേയമാകുന്നു, ഇത് ഓപ്‌സിൻ ജിപിസിആറിന്റെ ഘടനയിൽ മാറ്റമുണ്ടാക്കി സിഗ്നൽ ട്രാൻസ്‌ഡക്ഷൻ കാസ്കേഡുകളിലേക്ക് നയിക്കുന്നു.
ഇത് സൈക്ലിക് ജിഎംപി-ഗേറ്റഡ് കേഷൻ ചാനൽ അടയ്ക്കുന്നതിനും ഫോട്ടോറിസെപ്റ്റർ സെല്ലിന്റെ ഹൈപ്പർപോളറൈസേഷനും കാരണമാകുന്നു.
ഐസോമെറൈസേഷനും, ഓപ്‌സിൻ പ്രോട്ടീനിൽ നിന്നുള്ള റിലീസും, ഓൾ-ട്രാൻസ് റെറ്റിനലിനെ ഓൾ-ട്രാൻസ് റെറ്റിനോളാക്കി റെറ്റിന പിഗ്മെന്റ് എപിത്തീലിയത്തിലേക്ക് തിരികെ "റീചാർജ്" ചെയ്യുന്നു.
ഇത് ആദ്യം ലെസിത്തിൻ റെറ്റിനോൾ അസൈൽ‌ട്രാൻസ്ഫെറേസ് (എൽ‌ആർ‌ടി) ഉപയോഗിച്ച് എസ്റ്ററൈസ് ചെയ്യുകയും തുടർന്ന് ഐസോമെറോഹൈഡ്രോലേസ് ആർ‌പി‌ഇ65 വഴി 11 സിസ് റെറ്റിനോളിലേക്ക് പരിവർത്തനം ചെയ്യുകയും ചെയ്യുന്നു.
ആർപിഇ65 ന്റെ ഐസോമെറേസ് പ്രവർത്തനം അറിയാവുന്നതാണ്, പക്ഷെ ഇത് ഹൈഡ്രോലേസായി പ്രവർത്തിക്കുന്നുണ്ടോ എന്ന് ഇപ്പോഴും നിശ്ചയമില്ല.
അവസാനമായി, റോഡ് കോശത്തിൻ്റെ പുറം ഭാഗത്തേക്ക് മടങ്ങുന്നതിന് മുമ്പ് ഇത് 11-സിസ് റെറ്റിനലിലേക്ക് ഓക്സീകരിക്കപ്പെടുന്നു, അവിടെ അത് വീണ്ടും ഒരു ഓപ്‌സിനുമായി സംയോജിപ്പിച്ച് പുതിയതും പ്രവർത്തനപരവുമായ വിഷ്വൽ പിഗ്മെന്റ് ( റോഡോപ്സിൻ ) രൂപപ്പെടുന്നു.
ഫോട്ടോറിസെപ്റ്ററുകൾ
റോഡ് കോശങ്ങളും കോൺ കോശങ്ങളുമാണ് കാഴ്ചയ്ക്ക് സഹായിക്കുന്ന ഫോട്ടോറിസെപ്റ്റർ കോശങ്ങൾ .
ഈ കോശങ്ങളിൽ സെൽ മെംബ്രൻ പ്രോട്ടീൻ, ഓപ്‌സിൻ എന്നിവയുമായി ബന്ധിപ്പിച്ചിരിക്കുന്ന ഒരു ക്രോമോഫോർ ( വിറ്റാമിൻ എ 1 ന്റെ ആൽഡിഹൈഡ് ആയ 11-സിസ് റെറ്റിനൽ ) അടങ്ങിയിരിക്കുന്നു.
റോഡുകൾ കുറഞ്ഞ പ്രകാശ നിലയിലെ കാഴ്ച കൈകാര്യം ചെയ്യുന്നു.
മൂന്ന് വ്യത്യസ്ത തരം കോണുകളുടെ ഔട്ട്‌പുട്ടുകൾ താരതമ്യം ചെയ്യുന്നതിലൂടെ കോണുകൾക്ക് ഒരു ചിത്രത്തിന്റെ നിറം കോഡ് ചെയ്യാൻ കഴിയും.
ഓരോ തരത്തിനും അല്പം വ്യത്യസ്തമായ ഓപ്‌സിൻ ഉള്ള കാരണം ഓരോ കോൺ തരവും പ്രകാശത്തിന്റെ ചില തരംഗദൈർഘ്യങ്ങൾ അല്ലെങ്കിൽ നിറങ്ങളോട് മികച്ച രീതിയിൽ പ്രതികരിക്കുന്നു.
ദൈർഘ്യമേറിയ തരംഗദൈർഘ്യങ്ങൾ (ചുവപ്പ് കലർന്ന നിറം), ഇടത്തരം തരംഗദൈർഘ്യങ്ങൾ (പച്ചകലർന്ന നിറം), ഹ്രസ്വ തരംഗദൈർഘ്യങ്ങൾ (നീലകലർന്ന നിറം) എന്നിവയോട് പ്രതികരിക്കുന്ന എൽ-കോൺ, എം-കോൺ, എസ്-കോൺ എന്നിവയാണ് മൂന്ന് തരം കോണുകൾ.
റോഡ് കോശങ്ങൾ, മധ്യ-ദൈർഘ്യമേറിയ തരംഗദൈർഘ്യങ്ങളോട് (ചുവപ്പും പച്ചയും) സെൻസിറ്റീവ് ആയ കോണുകൾ, ഹ്രസ്വ തരംഗദൈർഘ്യ (നീല) സെൻസിറ്റീവ് കോണുകൾ ഇവ അടങ്ങുന്ന ഒരു ട്രൈക്രോമാറ്റിക് വിഷ്വൽ സിസ്റ്റം മനുഷ്യനുണ്ട്.
പ്രോസസ്സ് പ്രകാശം ആഗിരണം ചെയ്യുന്നത് റെറ്റിനൽ തന്മാത്രയിലെ ഒരു ഐസോമെറിക് മാറ്റത്തിലേക്ക് നയിക്കുന്നു.
പ്രകാശ തീവ്രതകളോടുള്ള ഫോട്ടോറിസെപ്റ്ററിന്റെ പെരുമാറ്റം മനസിലാക്കാൻ, വ്യത്യസ്ത വൈദ്യുത പ്രവാഹങ്ങളുടെ പങ്ക് മനസ്സിലാക്കേണ്ടത് ആവശ്യമാണ്.
നോൺഗേറ്റഡ് കെ + സെലക്ടീവ് ചാനലുകളിലൂടെ പുറത്തേക്ക് ഒരു പൊട്ടാസ്യം കറന്റ് ഉണ്ട്.
ഈ ബാഹ്യപ്രവാഹം -70 മില്ലി വോൾട്ടിൽ (കെ + യുടെ സന്തുലിതാവസ്ഥ) ഫോട്ടോറിസെപ്റ്ററിനെ ഹൈപ്പർ‌പോളറൈസ് ചെയ്യുന്നു.
ഉള്ളിലേക്ക് സി‌ജി‌എം‌പി-ഗേറ്റഡ് സോഡിയം ചാനലുകൾ വഹിക്കുന്ന സോഡിയം കറന്റും ഉണ്ട്. 'ഡാർക്ക് കറന്റ്' എന്ന് വിളിക്കപ്പെടുന്ന ഇത് സെല്ലിനെ -40 മില്ലി വോൾട്ട് വരെ ഡിപോളറൈസ് ചെയ്യുന്നു.
മറ്റ് ന്യൂറോണുകളേക്കാൾ ഇത് കൂടുതൽ ഡിപോളറൈസ് ചെയ്യപ്പെടുന്നുവെന്നത് ശ്രദ്ധിക്കുക.
Na + -K + പമ്പുകളുടെ ഉയർന്ന സാന്ദ്രത, ഫോട്ടോറിസെപ്റ്ററിനെ Na + , K + എന്നിവയുടെ സ്ഥിരമായ ഇൻട്രാ സെല്ലുലാർ സാന്ദ്രത നിലനിർത്താൻ പ്രാപ്തമാക്കുന്നു.
ഇരുട്ടിൽ
ഇരുട്ട് അല്ലെങ്കിൽ സ്കോടോപ്പിക് അവസ്ഥകളുടെ പ്രതികരണമായി ഡിപോളറൈസ് ചെയ്യുന്ന അസാധാരണ സെല്ലുകളാണ് ഫോട്ടോറിസെപ്റ്റർ കോശങ്ങൾ .
ഫോട്ടോപിക് അവസ്ഥയിൽ (പ്രകാശം), ഫോട്ടോറിസെപ്റ്ററുകൾ -60 മില്ലി വാട്ട് പൊട്ടെൻഷ്യലിലേക്ക് ഹൈപ്പർപോളറൈസ് ചെയ്യുന്നു.
ഇരുട്ടിൽ, സി‌ജി‌എം‌പി ലെവലുകൾ ഉയർന്നതാണ്, ഇത് സി‌ജി‌എം‌പി-ഗേറ്റഡ് സോഡിയം ചാനലുകൾ തുറന്ന് ഉള്ളിലേക്ക് ഡാർക്ക് കറണ്ട് എന്നുവിളിക്കുന്ന സ്ഥിരതയുള്ള കറണ്ട് അനുവദിക്കുന്നു.
ഈ ഇരുണ്ട വൈദ്യുതധാര, കോശത്തെ -40 എംവിയിൽ ഡിപോളറൈസ് ചെയ്യുന്നു, ഇത് ന്യൂറോൺ എക്സിറ്റേഷൻ തടയുന്ന ഗ്ലൂട്ടാമേറ്റ് റിലീസിന് കാരണമാകുന്നു.
സ്കോട്ടോപിക് അവസ്ഥയിൽ കോശ സ്തരത്തിന്റെ ഡിപോളറൈസേഷൻ വോൾട്ടേജ്-ഗേറ്റഡ് കാൽസ്യം ചാനലുകൾ തുറക്കുന്നു.
Ca 2+ ന്റെ വർദ്ധിച്ച ഇൻട്രാ സെല്ലുലാർ സാന്ദ്രത ന്യൂറോ ട്രാൻസ്മിറ്ററായ ഗ്ലൂട്ടാമേറ്റ് അടങ്ങിയ വെസിക്കിളുകൾ കോശ സ്തരവുമായി ലയിച്ച് ഗ്ലൂട്ടാമേറ്റ് സിനാപ്റ്റിക് ക്ലെഫ്റ്റിലേക്ക് (ഒരു സെല്ലിന്റെ അവസാനത്തിനും മറ്റൊരു ന്യൂറോണിന്റെ തുടക്കത്തിനും ഇടയിലുള്ള ഒരു പ്രദേശമായ) വിടുന്നു.
ഗ്ലൂട്ടാമേറ്റ്, സാധാരണയായി എക്സൈറ്റേറ്ററി ആണെങ്കിലും, ഇവിടെ ഒരു ന്യൂറോ ട്രാൻസ്മിറ്ററായി പ്രവർത്തിക്കുന്നു.
കോൺ പാത്ത്വേയിൽ ഗ്ലൂട്ടാമേറ്റ്: ഓൺ-സെന്റർ ബൈപോളാർ സെല്ലുകളെ ഹൈപ്പർപോളറൈസ് ചെയ്യുന്നു.
ഇരുട്ടിൽ ഫോട്ടോകോർസെപ്റ്ററുകളിൽ നിന്ന് പുറത്തുവിടുന്ന ഗ്ലൂട്ടാമേറ്റ്, മെറ്റാബോട്രോപിക് ഗ്ലൂട്ടാമേറ്റ് റിസപ്റ്ററുകളിലേക്ക് ( mGluR6 ) ചേരുന്നു.
ഇത് ജി-പ്രോട്ടീൻ കപ്ലിംഗ് സംവിധാനത്തിലൂടെ കോശങ്ങളിലെ നോൺ-സ്‌പെസിഫിക് കാറ്റേഷൻ ചാനലുകൾ അടയ്ക്കുകയും ബൈപോളാർ സെല്ലിനെ ഹൈപ്പർപോളറൈസ് ചെയ്യുകയും ചെയ്യുന്നു.
ഓഫ്-സെന്റർ ബൈപോളാർ സെല്ലുകൾ ഡിപോ ഇറൈസ് ചെയ്യുന്നു.
ഗ്ലൂറ്റമേറ്റ്, അയണോട്രോപിക് ഗ്ലൂട്ടാമേറ്റ് റിസപ്റ്ററുകളുമായി ചേരുന്നത് ഉള്ളിലേക്കുള്ള കാറ്റേഷൻ കറന്റിൽ കലാശിക്കുന്നു, ഇത് ബൈപോളാർ സെല്ലിനെ ഡിപോളറൈസ് ചെയ്യുന്നു.
വെളിച്ചത്തിൽ
ചുരുക്കത്തിൽ: വെളിച്ചം, സിജിഎംപി-ഗേറ്റഡ് സോഡിയം ചാനലുകൾ അടയ്ക്കുന്നു, ഇത് Na + , Ca 2+ അയോണുകളുടെ വരവ് കുറയ്ക്കുന്നു.
Na + അയോണുകളുടെ വരവ് നിർത്തുന്നത് ഡാർക്ക് കറണ്ട് ഫലപ്രദമായി ഓഫ് ചെയ്യുന്നു.
ഡാർക്ക് കറണ്ട് കുറയ്ക്കുന്നത് ഫോട്ടോറിസെപ്റ്റർ ഹൈപ്പർപോളറൈസേഷന് കാരണമാകുന്നു, ഇത് ഗ്ലൂട്ടാമേറ്റ് റിലീസ് കുറയ്ക്കുന്നു, ഇത് റെറ്റിന ഞരമ്പുകളുടെ തടസ്സം കുറച്ച് ഞരമ്പുകളുടെ എക്സിറ്റേഷന് കാരണമാകുന്നു.
ഫോട്ടോ ട്രാൻസ്‌ഡക്ഷൻ സമയത്ത് ഇങ്ങനെ കുറഞ്ഞ Ca 2+ വരവ് ഡീആക്റ്റിവേഷനും ഫോട്ടോ ട്രാൻസ്ഡക്ഷനിൽ നിന്ന് വീണ്ടെടുക്കലും പ്രാപ്തമാക്കുന്നു.
ഫോട്ടോ ആക്റ്റിവേഷനിലെ തന്മാത്രാ ഘട്ടങ്ങളുടെ പ്രാതിനിധ്യം.
ഒരു പ്രകാശ ഫോട്ടോൺ ഒരു ഫോട്ടോറിസെപ്റ്റർ സെല്ലിലെ റെറ്റിനലുമായി സംവദിക്കുന്നു.
റെറ്റിനൽ ഐസോമെറൈസേഷന് വിധേയമായി 11-സിസിൽ നിന്ന് ഓൾ-ട്രാൻസ് കോൺഫിഗറേഷനിലേക്ക് മാറുന്നു.
അതിനാൽ ഓപ്‌സിൻ മെറ്റാറോഡോപ്സിൻ II ലേക്ക് അനുരൂപമായ മാറ്റത്തിന് വിധേയമാകുന്നു.
മെറ്റാറോഡോപ്സിൻ II ട്രാൻസ്‌ഡ്യൂസിൻ എന്നറിയപ്പെടുന്ന ജി പ്രോട്ടീൻ സജീവമാക്കുന്നു.
ഇത് ട്രാൻസ്‌ഡ്യൂസിൻ അതിന്റെ പരിധിയിലുള്ള ജിഡിപിയിൽ നിന്ന് വേർപെട്ട് ജിടിപിയിലേക്ക് ബന്ധിപ്പിക്കുന്നതിന് കാരണമാകുന്നു.
ജിടിപി ആൽഫ സബ്യൂണിറ്റുമായി ബന്ധപ്പെട്ടിരിക്കുമ്പോൾ തന്നെ ട്രാൻസ്‌ഡ്യൂസിനിലെ ആൽഫ സബ്യൂണിറ്റ് ബീറ്റ, ഗാമ ഉപ യൂണിറ്റുകളിൽ നിന്ന് വേർപെടുന്നു.
ആൽഫ സബ്യൂണിറ്റ്-ജിടിപി കോംപ്ലക്സ് പി‌ഡി‌ഇ 6 എന്നും അറിയപ്പെടുന്ന ഫോസ്ഫോഡെസ്റ്ററേസ് സജീവമാക്കുന്നു.
ഇത് പി‌ഡി‌ഇയുടെ രണ്ട് റെഗുലേറ്ററി സബ്‌യൂണിറ്റുകളുമായി ചേർന്ന് (ഇത് ഒരു ടെട്രാമറാണ്) അതിന്റെ പ്രവർത്തനത്തെ ഉത്തേജിപ്പിക്കുന്നു.
പി‌ഡി‌ഇ സി‌ജി‌എം‌പിയെ ഹൈഡ്രോലൈസ് ചെയ്ത് ജി‌എം‌പി രൂപപ്പെടുത്തുന്നു.
ഇത് സി‌ജി‌എം‌പിയുടെ ഇൻട്രാ സെല്ലുലാർ സാന്ദ്രത കുറയ്ക്കുന്നു, അതിനാൽ സോഡിയം ചാനലുകൾ അടയുന്നു.
പൊട്ടാസ്യം അയോണുകളുടെ പ്രവാഹം കാരണം സോഡിയം ചാനലുകൾ അടയുന്നത് കോശത്തിന്റെ ഹൈപ്പർപോളറൈസേഷന് കാരണമാകുന്നു.
സെല്ലിന്റെ ഹൈപ്പർപോളറൈസേഷൻ വോൾട്ടേജ്-ഗേറ്റഡ് കാൽസ്യം ചാനലുകൾ അടയുന്നതിന് കാരണമാകുന്നു.
ഫോട്ടോറിസെപ്റ്റർ സെല്ലിലെ കാൽസ്യം നില കുറയുമ്പോൾ, സെൽ പുറത്തുവിടുന്ന ന്യൂറോ ട്രാൻസ്മിറ്റർ ഗ്ലൂട്ടാമേറ്റിന്റെ അളവും കുറയുന്നു.
കാരണം, ഗ്ലൂറ്റമേറ്റ് അടങ്ങിയ വെസിക്കിളുകൾക്ക് കോശ സ്തരവുമായി സംയോജിച്ച് അവയുടെ ഉള്ളടക്കം പുറത്തുവിടാൻ കാൽസ്യം ആവശ്യമാണ് ( SNARE പ്രോട്ടീനുകൾ കാണുക).
ഫോട്ടോറിസെപ്റ്ററുകൾ പുറത്തുവിടുന്ന ഗ്ലൂട്ടാമേറ്റിന്റെ അളവ് കുറയുന്നത് ഓൺ-സെന്റർ ബൈപോളാർ സെല്ലുകളുടെ (റോഡ്, കോൺ ഓൺ ബൈപോളാർ സെല്ലുകൾ) ഡിപോലറൈസേഷനും കോൺ ഓഫ്-സെന്റർ ബൈപോളാർ സെല്ലുകളുടെ ഹൈപ്പർപോളറൈസേഷനും കാരണമാകുന്നു.
ഫോട്ടോ ട്രാൻസ്ഡക്ഷൻ കാസ്കേഡിന്റെ നിർജ്ജീവമാക്കൽ
വെളിച്ചത്തിൽ, കുറഞ്ഞ സി‌ജി‌എം‌പി അളവ് Na+, Ca2+ ചാനലുകൾ അടയ്ക്കുന്നു, ഇത് ഇൻട്രാ സെല്ലുലാർ Na+, Ca2+ എന്നിവ കുറയ്ക്കുന്നു.
വീണ്ടെടുക്കൽ സമയത്ത് ( ഡാർക്ക് അഡാപ്റ്റേഷൻ ), കുറഞ്ഞ Ca2 + ലെവലുകൾ, താഴെപ്പറയുന്ന രീതിയിൽ റെക്കവറി പ്രേരിപ്പിക്കുന്നു (ഫോട്ടോ ട്രാൻസ്ഡക്ഷൻ കാസ്കേഡ് അവസാനിപ്പിക്കുന്നത്): കുറഞ്ഞ ഇൻട്രാ സെല്ലുലാർ Ca2+ ഇൻട്രാ സെല്ലുലാർ Ca-GCAP (കാൽസ്യം-ഗണിലേറ്റ് സൈക്ലേസ് ആക്റ്റിവേറ്റിംഗ് പ്രോട്ടീൻ) Ca2 +, GCAP എന്നിങ്ങനെ വേർതിരിക്കുന്നു.
വിമോചിത ജിസി‌എപി ആത്യന്തികമായി സി‌ജി‌എം‌പി ലെവലുകൾ പുനസ്ഥാപിക്കുന്നു, ഇത് സി‌ജി‌എം‌പി-ഗേറ്റഡ് കേഷൻ ചാനലുകൾ വീണ്ടും തുറക്കുന്നു (ഡാർക്ക് കറന്റ് പുനസ്ഥാപിക്കുന്നു).
കുറഞ്ഞ ഇൻട്രാ സെല്ലുലാർ Ca2+ ഇൻട്രാ സെല്ലുലാർ Ca-GCAP (കാൽസ്യം-ഗണിലേറ്റ് സൈക്ലേസ് ആക്റ്റിവേറ്റിംഗ് പ്രോട്ടീൻ) Ca2 +, GCAP എന്നിങ്ങനെ വേർതിരിക്കുന്നു.
സ്വതന്ത്രമാക്കിയ ജിഎപി സജീവമായ- ട്രാൻസ്‌ഡ്യൂസിനെ പ്രവർത്തനരഹിതമാക്കി ഫോട്ടോട്രാൻസ്ഡക്ഷൻ കാസ്കേഡ് അവസാനിപ്പിക്കുന്നു (ഡാർക്ക് കറന്റ് പുനസ്ഥാപിക്കുന്നു).
കുറഞ്ഞ ഇൻട്രാ സെല്ലുലാർ Ca2+ ഇൻട്രാ സെല്ലുലാർ Ca-recoveryin-RK നെ വിഘടിപ്പിച്ച് Ca2 +, റെകൊവെറിൻ, RK എന്നിവ ഉണ്ടാക്കുകയും ചെയ്യുന്നു.
വിമോചിത ആർ‌കെ പിന്നീട് മെറ്റാർ‌ഹോഡോപ്സിൻ II ഫോസ്ഫോറിലേറ്റ് ചെയ്ത് അത് ട്രാൻ‌ഡ്യൂസുമായി ബന്ധപ്പെടാനുള്ള സാധ്യത കുറയ്ക്കുന്നു.
അതിനുശേഷം അറസ്റ്റിൻ , ഫോസ്ഫോറിലേറ്റഡ്-മെറ്റാറോഡോപ്സിൻ II പൂർണ്ണമായും നിർജ്ജീവമാക്കുകയും ഫോട്ടോ ട്രാൻസ്ഡക്ഷൻ കാസ്കേഡ് അവസാനിപ്പിക്കുകയും ചെയ്യുന്നു (ഡാർക്ക് കറണ്ട് പുനസ്ഥാപിക്കുന്നു).
കുറഞ്ഞ ഇൻട്രാ സെല്ലുലാർ Ca2+, സി‌ജി‌എം‌പി-ഗേറ്റഡ് കാഷൻ ചാനലുകൾക്കുള്ളിലെ Ca2+/ കാൽ‌മോഡുലിൻ കോംപ്ലക്സിനെ കുറഞ്ഞ സി‌ജി‌എം‌പി ലെവലുകളോട് കൂടുതൽ സെൻ‌സിറ്റീവ് ആക്കുന്നു (അതുവഴി സി‌ജി‌എം‌പി-ഗേറ്റഡ് കേഷൻ ചാനൽ കുറഞ്ഞ സി‌ജി‌എം‌പി തലങ്ങളിൽ പോലും തുറന്നിരിക്കുന്നു, അങ്ങനെ ഡാർക്ക് കറണ്ട് പുനസ്ഥാപിക്കുന്നു).
കൂടുതൽ വിശദമായി:
ജി‌ടി‌പേസ് ആക്സിലറേറ്റിംഗ് പ്രോട്ടീൻ (ജി‌എപി), ട്രാൻ‌ഡ്യൂസിൻ‌ ആൽ‌ഫ സബ്‌യൂണിറ്റുമായി സംവദിക്കുകയും ജി‌ഡി‌പിയുമായി അതിൻറെ ബന്ധിത ജി‌ടി‌പിയെ ഹൈഡ്രോലൈസ് ചെയ്യുന്നതിന് കാരണമാവുകയും അങ്ങനെ ഫോസ്ഫോഡെസ്റ്റെറേസിന്റെ പ്രവർത്തനം തടയുകയും സി‌ജി‌എം‌പിയെ ജി‌എം‌പിയിലേക്ക് പരിവർത്തനം ചെയ്യുന്നത് നിർത്തുകയും ചെയ്യുന്നു.
മറ്റൊരു വിധത്തിൽ പറഞ്ഞാൽ: ഗ്വാനിലേറ്റ് സൈക്ലേസ് ആക്റ്റിവേറ്റിംഗ് പ്രോട്ടീൻ (ജിസിഎപി) ഒരു കാൽസ്യം ബൈൻഡിംഗ് പ്രോട്ടീനാണ്.
സെല്ലിലെ കാൽസ്യം അളവ് കുറഞ്ഞതിനാൽ, ജിസിഎപി അതിന്റെ ബന്ധിത കാൽസ്യം അയോണുകളിൽ നിന്ന് വേർപെടുത്തി ഗ്വാനിലേറ്റ് സൈക്ലേസുമായി ഇടപഴകുകയും അത് സജീവമാക്കുകയും ചെയ്യുന്നു.
ഗ്വാനൈലേറ്റ് സൈക്ലേസ് പിന്നീട് ജിടിപിയെ സിജിഎംപിയായി പരിവർത്തനം ചെയ്യുകയും സെല്ലിന്റെ സിജിഎംപി അളവ് നിറയ്ക്കുകയും ഫോട്ടോട്രാൻസ്ഡക്ഷൻ സമയത്ത് അടച്ച സോഡിയം ചാനലുകൾ വീണ്ടും തുറക്കുകയും ചെയ്യുന്നു.
അവസാനമായി, മെറ്റാറോഡോപ്സിൻ II നിർജ്ജീവമാകുന്നു.
മറ്റൊരു കാൽസ്യം ബൈൻഡിംഗ് പ്രോട്ടീനായ റിക്കോവറിൻ സാധാരണയായി കാൽസ്യം ഉള്ളപ്പോൾ റോഡോപ്സിൻ കൈനാസുമായി ബന്ധപ്പെട്ടിരിക്കുന്നു.
ഫോട്ടോ ട്രാൻസ്ഡക്ഷൻ സമയത്ത് കാൽസ്യം അളവ് കുറയുമ്പോൾ, കാൽസ്യം റിക്കവറിനിൽ നിന്ന് വിഘടിച്ച് റോഡോപ്സിൻ കൈനാസ് പുറത്തുവിടുന്നു, അത് ട്രാൻസ്‌ഡ്യൂസിനോടുള്ള ബന്ധം കുറയ്ക്കുന്നു.
അവസാനമായി, മറ്റൊരു പ്രോട്ടീനായ അറസ്റ്റിൻ ഫോസ്ഫോറിലേറ്റഡ് മെറ്റാറോഡോപ്സിൻ II മായി ചേർന്ന് അതിനെ പൂർണ്ണമായും നിർജ്ജീവമാക്കുന്നു.
അങ്ങനെ, ഒടുവിൽ, ഫോട്ടോ ട്രാൻസ്ഡക്ഷൻ നിർജ്ജീവമായി ഡാർക്ക് കറണ്ടും ഗ്ലൂട്ടാമേറ്റ് റിലീസും പുനസ്ഥാപിക്കുകയും ചെയ്യുന്നു.
ഈ പാതയിൽ മെറ്റാറോഡോപ്സിൻ II ഫോസ്ഫോറിലേറ്റ് ചെയ്യുകയും അറസ്റ്റിനുമായി ചേർന്ന് നിർജ്ജീവമാക്കുകയും ചെയ്യുന്നത്, ഡാർക്ക് അഡാപ്റ്റേഷന്റെ എസ് 2 ഘടകത്തിന് കാരണമാകുമെന്ന് കരുതപ്പെടുന്നു.
എല്ലാ ബ്ലീച്ചിംഗ് തീവ്രതകൾക്കും ഇരുണ്ട അഡാപ്റ്റേഷന്റെ തുടക്കത്തിൽ നിലവിലുള്ള ഡാർക്ക് അഡാപ്റ്റേഷൻ ഫംഗ്ഷന്റെ ഒരു രേഖീയ വിഭാഗത്തെ എസ് 2 ഘടകം പ്രതിനിധീകരിക്കുന്നു.
ഓൾ- ട്രാൻസ് റെറ്റിനൽ പിഗ്മെന്റ് എപിത്തീലിയൽ സെല്ലുകളിലേക്ക് എത്തി ആൾ ട്രാൻസ് റെറ്റിനോൾ ആയി മാറുന്നു, ഇത് 11 സിസ് റെറ്റിനലിൻറെ മുന്നോടിയാണ്.
ഇത് പിന്നീട് റോഡ് കോശത്തിലേക്ക് തിരികെ പോകുന്നു.
ഓൾ- ട്രാൻസ് റെറ്റിനൽ മനുഷ്യർക്ക് സമന്വയിപ്പിക്കാൻ കഴിയില്ല, അതിന് ഭക്ഷണത്തിൽ വിറ്റാമിൻ എ നൽകണം.
ഓൾ- ട്രാൻസ് റെറ്റിനലിൻറെ കുറവ് നിശാന്ധതയ്ക്ക് കാരണമാകും .
ഫോട്ടോറിസെപ്റ്ററുകളിലെയും റെറ്റിന പിഗ്മെന്റ് എപിത്തീലിയത്തിലെയും റെറ്റിനോയിഡുകളുടെ ബ്ലീച്ച്, റീസൈക്കിൾ പ്രക്രിയയുടെ ഭാഗമാണിത്.
അകശേരുക്കളിൽ ഫോട്ടോ ട്രാൻസ്ഡക്ഷൻ
പഴയീച്ച പോലുള്ള അകശേരുക്കളിൽ ഫോട്ടോ ട്രാൻസ്ഡക്ഷൻ പ്രക്രിയ കശേരുക്കളിൽ നിന്ന് വ്യത്യസ്തമാണ്.
PI(4,5) P 2 സൈക്കിൾ ഫോട്ടോ ട്രാൻസ്ഡക്ഷൻ പ്രക്രിയയ്ക്ക് അടിവരയിടുന്നു.
ഇവിടെ, പ്രകാശം റോഡോപ്സിനിലേക്ക് രൂപാന്തരപ്പെടുത്തുന്ന മാറ്റത്തെ പ്രേരിപ്പിക്കുകയും അതിനെ മെറ്റാ റോഡോപ്സിനായി പരിവർത്തനം ചെയ്യുകയും ചെയ്യുന്നു.
ജി-പ്രോട്ടീൻ സമുച്ചയത്തിന്റെ വിഘടനത്തിന് ഇത് സഹായിക്കുന്നു.
ഈ കോംപ്ലക്സിലെ ആൽഫ സബ് യൂണിറ്റ് പി‌എൽ‌സി എൻ‌സൈമിനെ (പി‌എൽ‌സി-ബീറ്റ) സജീവമാക്കുന്നു, ഇത് പി‌ഐ‌പി 2 നെ ഡി‌എ‌ജിയിലേക്ക് ഹൈഡ്രൊലൈസ് ചെയ്യുന്നു.
ഈ ജലവിശ്ലേഷണം ടിആർപി ചാനലുകൾ തുറക്കുന്നതിനും കാൽസ്യം ഒഴുകുന്നതിനും കാരണമാകുന്നു.
പരാമർശങ്ങൾ മൊയ്‌സേവ് ജി, ചെൻ വൈ, തകഹാഷി വൈ, വു ബിഎക്സ്, മാ ജെഎക്സ്.
പ്രോ.
നാറ്റ്.
അക്കാഡ്.
2005 ലേഖനം .
ജിൻ എം, ലി എസ്, മൊഗ്രാബി ഡബ്ല്യുഎൻ, സൺ എച്ച്, ട്രാവിസ് ജിഎച്ച്.
ബാഹ്യ ലിങ്കുകൾ വിഷ്വൽ പിഗ്മെന്റുകളും വിഷ്വൽ ട്രാൻസ്‌ഡക്ഷനും med.utah.edu ലൈറ്റ് പ്രെസിയുടെ കൈമാറ്റം Brynmawr.edu- ലെ വിഷ്വൽ പെർസെപ്ഷനെക്കുറിച്ചുള്ള ഒരു പൊതു അവലോകനം Archived 2011-07-09 at the Wayback Machine .
MeSH Phototransduction
വിഷ്വൽ പൊല്യൂഷൻ Part of a series on Pollution Air pollution Acid rain Air quality index Atmospheric dispersion modeling Chlorofluorocarbon Exhaust gas Haze Indoor air Internal combustion engine Global dimming Global distillation Ozone depletion Particulates Persistent organic pollutant Smog Aerosol Soot Volatile organic compound Biological pollution Biological hazard Genetic pollution Introduced species ( Invasive species ) Electromagnetic pollution Light Ecological light pollution Overillumination Radio spectrum pollution Natural pollution Ozone Radium and radon in the environment Volcanic ash Wildfire Noise pollution Transportation Land Water Air Rail Sustainable transport Urban Sonar Marine mammals and sonar Industrial Military Abstract Noise control Radiation pollution Actinides Bioremediation Depleted uranium Fission product Nuclear fallout Plutonium Poisoning Radioactivity Uranium Electromagnetic radiation and health Radioactive waste Soil pollution Agricultural pollution Herbicides Manure waste Pesticides Land degradation Bioremediation Defecation Electrical resistance heating Guideline values Phytoremediation Solid waste pollution Biodegradable waste Brown waste Electronic waste Battery recycling Food waste Green waste Hazardous waste Biomedical waste Chemical waste Construction waste Lead poisoning Mercury poisoning Toxic waste Industrial waste Lead smelting Litter Mining Coal mining Gold mining Surface mining Deep sea mining Mining waste Uranium mining Municipal solid waste Garbage Nanomaterials Plastic pollution Microplastics Packaging waste Post-consumer waste Waste management Landfill Thermal treatment Space pollution Satellite Thermal pollution Urban heat island Visual pollution Air travel Clutter (advertising) Traffic signs Overhead power lines Vandalism War pollution Chemical warfare Herbicidal warfare ( Agent Orange ) Nuclear holocaust ( Nuclear fallout - nuclear famine - nuclear winter ) Scorched earth Unexploded ordnance War and environmental law Water pollution Agricultural wastewater Diseases Eutrophication Firewater Freshwater Groundwater Hypoxia Industrial wastewater Marine debris Monitoring Nonpoint source pollution Nutrient pollution Ocean acidification Oil spill Pharmaceuticals Freshwater salinization Septic tanks Sewage Septic tanks Pit latrine Shipping Stagnation Sulfur water Surface runoff Turbidity Urban runoff Water quality Misc Lists Diseases Law by country Most polluted cities Treaties
Categories By country ക സ തി ഇംഗ്ലീഷ് വിലാസം https://ml.wikipedia.org/wiki/Visual_pollution
വിഷ്വൽ പൊല്യൂഷൻ അഥവാ ദൃശ്യ മലിനീകരണം എന്നത് ആളുകൾക്ക് ചുറ്റുമുള്ള പ്രകൃതിദത്തവും മനുഷ്യനിർമ്മിതവുമായ പ്രകൃതിദൃശ്യങ്ങളുടെ കാഴ്ചയിലെ അപചയത്തെയും സൗന്ദര്യാത്മക നിലവാരത്തിലെ കുറവിനെയും സൂചിപ്പിക്കുന്നു.
ഭൂപ്രകൃതിയിൽ മലിനീകരണം ചെലുത്തുന്ന ആഘാതങ്ങളെയും ഇത് സൂചിപ്പിക്കുന്നു.
ക്രമരഹിതമായ കെട്ടിടങ്ങൾ, അനധികൃത മാലിന്യക്കൂമ്പാരങ്ങൾ, പരസ്യബോർഡുകൾ, കാഴ്ചയ്ക്ക് അഭംഗി സൃഷ്ടിക്കുന്ന കേബിളുകൾ, ജീർണിച്ച കെട്ടിടങ്ങൾ, നിർമ്മാണ അവശിഷ്ടങ്ങളുടെ കൂമ്പാരങ്ങൾ, വൃത്തികെട്ട ചുവരെഴുത്തുകൾ തുടങ്ങിയവ വിഷ്വൽ പൊല്യൂഷന്റെ ഉദാഹരണങ്ങളാണ്.
ഇവ ഒരു നിശ്ചിത പ്രദേശത്തിന്റെ പ്രവർത്തനത്തെയും ആസ്വാദനത്തെയും തടസ്സപ്പെടുത്തുന്നു.
പ്രകൃതി സ്രോതസ്സുകളാൽ (ഉദാ: കാട്ടുതീ ) വിഷ്വൽ പൊല്യൂഷൻ ഉണ്ടാകാമെങ്കിലും, പ്രധാന കാരണം മനുഷ്യ ഇടപെടലുകളാണ്.
അതുപോലെ, വിഷ്വൽ പൊല്യൂഷൻ മലിനീകരണത്തിന്റെ പ്രാഥമിക സ്രോതസ്സല്ല, മറിച്ച് ഇത് മലിനീകരണത്തിന്റെ ദ്വിതീയ ലക്ഷണമാണ്.
അതിന്റെ ദ്വിതീയ സ്വഭാവവും ആത്മനിഷ്ഠമായ വശവും മൂലം ഇതിനെ അളക്കാനും ഇടപഴകാനും ബുദ്ധിമുട്ടാക്കുന്നു.
പൊതുജനാഭിപ്രായ വോട്ടെടുപ്പും സർവേകളും, വിഷ്വൽ താരതമ്യം, സ്പേഷ്യൽ മെട്രിക്‌സ്, എത്‌നോഗ്രാഫിക് വർക്ക് എന്നിവ ഉപയോഗിച്ച് വിഷ്വൽ പൊല്യൂഷൻ അളക്കുന്നതിനുള്ള ചട്ടക്കൂടുകൾ സ്ഥാപിച്ചിട്ടുണ്ട്.
വ്യക്തിയെ ബാധിക്കുന്ന സൂക്ഷ്മ സംഭവങ്ങൾ മുതൽ സമൂഹത്തെ മൊത്തത്തിൽ ബാധിക്കുന്ന വലിയ പ്രശ്നങ്ങൾ വരെയായി വിഷ്വൽ പൊല്യൂഷൻ പ്രകടമാകും.
മരങ്ങളിൽ കുടുങ്ങിക്കിടക്കുന്ന പ്ലാസ്റ്റിക് ബാഗുകൾ, വ്യത്യസ്ത നിറങ്ങളും ഉള്ളടക്കവുമുള്ള പരസ്യങ്ങൾ എന്നിവ വിഷ്വൽ പൊല്യൂഷന്റെ ഉദാഹരണങ്ങൾ ആണ്.
മോശം നഗര ആസൂത്രണവും ക്രമരഹിതമായ ബിൽറ്റ്-അപ്പ് പരിതസ്ഥിതികളും സ്വാഭാവിക ഇടങ്ങളിൽ നിന്നു വ്യത്യസ്‌തമായി, അന്യവൽക്കരിക്കുന്ന പ്രകൃതിദൃശ്യങ്ങൾ സൃഷ്ടിക്കുന്നു.
പാക്കിസ്ഥാനെ ഒരു കേസ് സ്റ്റഡിയായി ഉപയോഗിച്ചുകൊണ്ട്, എല്ലാ വിഷ്വൽ പൊല്യൂഷൻ വസ്തുക്കളുടെയും വിശദമായ വിശകലനം 2022 -ൽ പ്രസിദ്ധീകരിച്ചു.
വിഷ്വൽ പൊല്യൂഷന്റെ പ്രത്യാഘാതങ്ങൾക്ക് ശ്രദ്ധാശൈഥില്യം, കണ്ണിന്റെ ക്ഷീണം , അഭിപ്രായ വ്യത്യാസം കുറയുക, വ്യക്തിത്വം നഷ്ടപ്പെടുക തുടങ്ങിയ പ്രാഥമിക ലക്ഷണങ്ങളുണ്ട്.
ഇത് സമ്മർദ്ദങ്ങൾ വർദ്ധിപ്പിക്കുകയും ബാലൻസ് തകരാറിലാക്കുകയും ചെയ്യുന്നു.
മലിനീകരണത്തിന്റെ ഒരു ദ്വിതീയ സ്രോതസ്സ് എന്ന നിലയിൽ, ഇവയും അതിന്റെ പ്രാഥമിക സ്രോതസ്സായ പ്രകാശം അല്ലെങ്കിൽ ശബ്ദ മലിനീകരണം പോലെയുള്ളവയും ബഹുതല പൊതുജനാരോഗ്യ ആശങ്കകളും പ്രതിസന്ധികളും സൃഷ്ടിക്കും.
ഉറവിടങ്ങൾ ഒരു മൊബൈൽ ഫോൺ ബേസ് സ്റ്റേഷൻ മറയ്ക്കാൻ കൃത്രിമ മരം ഉപയോഗിക്കുന്നു
പ്രാദേശിക അധികാരികൾക്ക് പൊതുസ്ഥലങ്ങളിൽ നിർമ്മിച്ചതും കൂട്ടിച്ചേർത്തതുമായ കാര്യങ്ങളിൽ ചിലപ്പോൾ നിയന്ത്രണമില്ല.
ഉദാഹരണത്തിന്, മോശമായി ആസൂത്രണം ചെയ്ത കെട്ടിടങ്ങളും ഗതാഗത സംവിധാനങ്ങളും വിഷ്വൽ പൊല്യൂഷൻ സൃഷ്ടിക്കുന്നു.
ബിസിനസ്സുകൾ ലാഭം വർധിപ്പിക്കാനുള്ള വഴികൾ തേടുമ്പോൾ, നഗരപ്രദേശങ്ങളിലെ വൃത്തിയും വാസ്തുവിദ്യയും യുക്തിയും സ്ഥലത്തിന്റെ ഉപയോഗവും വികലമായി, വിഷ്വൽ പൊല്യൂഷൻ സംഭവിക്കുന്നു.
ഉയരം കൂടിയ കെട്ടിടങ്ങൾ, ശരിയായി അല്ലെങ്കിൽ വേണ്ടത്ര ആസൂത്രണം ചെയ്തില്ലെങ്കിൽ, ഒരു നഗരത്തിന്റെ ദൃശ്യപരവും ഭൗതികവുമായ സവിശേഷതകളിൽ പ്രതികൂലമായ മാറ്റങ്ങൾ കൊണ്ടുവരാൻ കഴിയും, ഇത് നഗരത്തിന്റെ പൊതുവായ ഭംഗി കുറച്ചേക്കാം.
വിഷ്വൽ പൊല്യൂഷൻ സൃഷ്ടിക്കുന്ന ഒരു പ്രധാന ഉറവിടമാണ് നിരത്തിൽ ധാരാളമായി കാണുന്ന പരസ്യങ്ങൾ.
ഉദാഹരണത്തിന്, ബിൽബോർഡുകൾ, ഡ്രൈവർമാരുടെ ശ്രദ്ധ തിരിക്കുന്നതിനും, പൊതു അഭിരുചിയെ ദുഷിപ്പിക്കുന്നതിനും, അർത്ഥശൂന്യവും പാഴായതുമായ ഉപഭോക്തൃത്വം പ്രോത്സാഹിപ്പിക്കുന്നതിനും കാഴ്ചയും ഭൂമിയും അലങ്കോലപ്പെടുത്തുന്നതിനും കാരണമാകുന്നു.
ഉടമയുടെ സമ്മതമില്ലാതെ എഴുതുന്ന സന്ദേശങ്ങൾ ആയ ഗ്രാഫിറ്റിയുടെ രൂപത്തിൽ ഉള്ള തെരുവ് ചിത്രങ്ങൾ നശീകരണം ആയാണ് നിർവചിച്ചിരിക്കുന്നത്.
വിഷ്വൽ പൊല്യൂഷൻ വിലയിരുത്തൽ
ഏത് സ്ഥലത്തും ഉള്ള വിഷ്വൽ പൊല്യൂഷന്റെ തോത് അളക്കുകയോ വിലയിരുത്തുകയോ ചെയ്യുന്ന പ്രക്രിയയെ വിഷ്വൽ പൊല്യൂഷൻ അസസ്‌മെന്റ് (വിപിഎ) എന്ന് വിളിക്കുന്നു.
കമ്മ്യൂണിറ്റികളിലെ വിഷ്വൽ പൊല്യൂഷൻ വിലയിരുത്തുന്നതിനുള്ള രീതികൾക്കായുള്ള ആവശ്യം കഴിഞ്ഞ കുറച്ച് വർഷങ്ങളായി വർദ്ധിച്ചു വരികയാണ്.
സമീപകാലത്ത്, വിഷ്വൽ പൊല്യൂഷൻ അളക്കുന്നതിനുള്ള ഒരു ഉപകരണം അവതരിപ്പിച്ചു, ഇത് വിഷ്വൽ പൊല്യൂഷൻ ഉണ്ടാക്കുന്ന വിവിധ വസ്തുക്കളുടെ സാന്നിധ്യവും അതിന്റെ ഫലമായുണ്ടാകുന്ന വിഷ്വൽ പൊല്യൂഷന്റെ തോതും അളക്കാൻ ഉപയോഗിക്കാം.
നവാസും സഹപ്രവർത്തകരും, വിഷ്വൽ പൊല്യൂഷൻ, അതിന്റെ സന്ദർഭം, കേസ് പഠനങ്ങൾ, ഉപകരണം ഉപയോഗിച്ചുള്ള വിശകലനം എന്നിവയെക്കുറിച്ചുള്ള വിശദമായ വിശകലനം വിഷ്വൽ പൊല്യൂഷൻ: കൺസെപ്റ്റ്സ്, പ്രാക്ടീസസ്, മാനേജ്മെന്റ് ഫ്രെയിംവർക്ക് എന്ന പുസ്തകത്തിൽ പ്രതിപാദിക്കുന്നു.
വിവിധ രാജ്യങ്ങളിൽ ഇന്ത്യ
ഇന്ത്യയിലെ ഒട്ടുമിക്ക പട്ടണങ്ങളിലും നഗരങ്ങളിലും മെട്രോപൊളിറ്റൻ നഗരങ്ങളിലും വളരെ സാധാരണമായ ഒരു പ്രതിഭാസമാണ് വിഷ്വൽ പൊല്യൂഷൻ, ഇത് ഇതിനകം നിലവിലുള്ള ഘടകങ്ങളിൽ നടത്തുന്ന വികലമോ അശാസ്ത്രീയമോ ആയ രൂപകൽപ്പനയുടെ ഫലമായാണ് ഉണ്ടാകുന്നത്.
വിഷ്വൽ എൻവയോൺമെന്റിന്റെ പുതിയതും നിലവിലുള്ളതുമായ ഘടകങ്ങൾ തമ്മിലുള്ള ബന്ധം പരിഗണിക്കുന്നതിലെ പരാജയത്തിന്റെ ഫലമാണിത്.
വിഷ്വൽ ക്ലട്ടർ, മോശം സൈനേജ്, സന്ദർഭത്തിന് പുറത്തുള്ള വാസ്തുവിദ്യ, ഫ്രാഞ്ചൈസി ആർക്കിടെക്ചർ, തൂണുകളുടെയും വയറുകളുടെയും അമിത ഉപയോഗം എന്നിവ ചില ഉദാഹരണങ്ങൾ മാത്രം.
നിരവധി ഉത്സവങ്ങളിലും സമൂഹ സമ്മേളനങ്ങളിലും സ്ഥിതി കൂടുതൽ വഷളാകുന്നു.
പരിസ്ഥിതിയുടെ "വിഷ്വൽ പൊല്യൂഷൻ" ചർച്ച ചെയ്യുകയും തടയുകയും ചെയ്യേണ്ടതിന്റെ ആവശ്യകത ഊന്നിപ്പറഞ്ഞ കേരള ഹൈക്കോടതി , 2023 ൽ അനധികൃത ബോർഡുകളുടെയും ബാനറുകളുടെയും പ്രശ്നങ്ങൾ പരിഹരിക്കാൻ രൂപീകരിച്ച സമിതികളോട് പിഴ ചുമത്താൻ നിർദ്ദേശിച്ചിരുന്നു.
"വിഷ്വൽ പൊല്യൂഷൻ പരിഷ്കൃത ലോകം ഗൗരവമായി എടുക്കേണ്ട ഒന്നാണ്. സന്തോഷകരമായ അന്തരീക്ഷം ഒരു പൗരന്റെ അവകാശമാണ്, സ്വാർത്ഥവും നിക്ഷിപ്തവുമായ കാരണങ്ങളാൽ ഇതിനെ ധിക്കരിക്കുന്ന കുറ്റവാളികളുടെ ഏത് നടപടിയും തീർച്ചയായും കുറ്റകരമാണ്. ഇതിന്  മതിയായ പിഴ ഈടാക്കണം," കോടതി പറഞ്ഞു.
അമേരിക്ക Visual pollution in the College Point, Queens
യുണൈറ്റഡ് സ്റ്റേറ്റ്സിൽ, വിഷ്വൽ പൊല്യൂഷൻ ഒരു വലിയ പ്രശ്നമായതിനാൽ ഇത് തടയുന്നതിന് നിരവധി സംരംഭങ്ങൾ ആരംഭിക്കുകയുണ്ടായി.
1965-ലെ ഫെഡറൽ ഹൈവേ ബ്യൂട്ടിഫിക്കേഷൻ ആക്ട് അന്തർസംസ്ഥാന ഹൈവേകളിലും ഫെഡറൽ എയ്ഡഡ് റോഡുകളിലും പരസ്യബോർഡുകൾ സ്ഥാപിക്കുന്നത് പരിമിതപ്പെടുത്തുന്നു.
ഇത് ഈ റോഡുകളിൽ സ്ഥാപിച്ചിട്ടുള്ള പരസ്യബോർഡുകളുടെ അളവ് ഗണ്യമായി കുറച്ചു.
മറ്റൊരു ഹൈവേ ബിൽ, 1991-ലെ ഇന്റർമോഡൽ സർഫേസ് ട്രാൻസ്‌പോർട്ടേഷൻ എഫിഷ്യൻസി ആക്റ്റ് (ISTEA) ഗതാഗത സൗകര്യങ്ങൾ കമ്മ്യൂണിറ്റികളുടെ ആവശ്യങ്ങളുമായി സമന്വയിപ്പിച്ചിരിക്കുന്നു.
ഈ ബിൽ സംസ്ഥാന-ദേശീയ പ്രകൃതിരമണീയമായ ബൈവേകളുടെ ഒരു സംവിധാനം സൃഷ്ടിക്കുകയും ബൈക്കിംഗ് പാതകൾ, ചരിത്രപരമായ സംരക്ഷണം, പ്രകൃതിരമണീയമായ സംരക്ഷണം എന്നിവയ്ക്കായി ഫണ്ട് നൽകുകയും ചെയ്തു.
ബിസിനസുകൾ വലിയ ബിൽബോർഡുകളിലൂടെ പരസ്യം ചെയ്യുന്നതിൽ നിന്ന് വിഷ്വൽ പൊല്യൂഷൻ പ്രശ്നങ്ങൾ സൃഷ്ടിക്കാൻ കഴിയും; എന്നിരുന്നാലും, ഇപ്പോൾ പരസ്യദാതാക്കൾ ഒരു ബദൽ പരിഹാരം നടത്തി പ്രശ്നം ക്രമേണ ഇല്ലാതാക്കുകയാണ്.
ഉദാഹരണത്തിന്, ലാൻഡ്‌സ്‌കേപ്പ് വികൃതമാക്കാതെ യാത്രക്കാർക്ക് ദിശാസൂചന വിവരങ്ങൾ നൽകുന്ന ലോഗോ അടയാളങ്ങൾ വർദ്ധിച്ചുകൊണ്ടിരിക്കുന്നു, ഇത് അമേരിക്കയിലെ ഹൈവേകളിലെ വിഷ്വൽ പൊല്യൂഷൻ കുറയ്ക്കുന്നതിനുള്ള ഒരു ചുവടുവെപ്പാണ്.
2006 സെപ്റ്റംബറിൽ, സാവോ പോളോ സിഡാഡ് ലിംപ (ക്ലീൻ സിറ്റി നിയമം) പാസാക്കി, ഇത്  ബിൽബോർഡുകൾ, ട്രാൻസിറ്റ്, കടകൾക്ക് മുന്നിൽ എന്നിവയുൾപ്പെടെ എല്ലാ ഔട്ട്ഡോർ പരസ്യങ്ങളുടെയും ഉപയോഗം നിരോധിച്ചു.
ഇതും കാണുക ക്ലട്ടർ (മാർക്കറ്റിംഗ്) ഐസോർ പ്രകാശ മലിനീകരണം ശബ്ദ മലിനീകരണം സിഡാഡ് ലിംപ അവലംബം പുറം കണ്ണികൾ
വിഷ്‍നിറ്റ്സിയ നാഷണൽ നേച്ചർ പാർക്ക് ഇംഗ്ലീഷ് വിലാസം https://ml.wikipedia.org/wiki/Vyzhnytsia_National_Nature_Park
തെക്കു പടിഞ്ഞാറൻ ഉക്രെയ്നിലെ ഒരു സംരക്ഷിത പ്രദേശമാണ് വിഷ്‍നിറ്റ്സിയ നാഷണൽ നേച്ചർ പാർക്ക് .
അതിൻറെ ഭരണനിർവ്വഹണകേന്ദ്രം ബെറെഹോമെറ്റിലാണ് സ്ഥിതി ചെയ്യുന്നത്.
വിഷ്വക്സേനൻ
ഹിന്ദുമതത്തിലെ ഒരു അപ്രധാന ദേവനാണ് വിഷ്വക്സേനൻ .
ഹൈന്ദവവിശ്വാസപ്രകാരം വിഷ്ണുവിന്റെ സൈന്യത്തിലെ മുഖ്യസേനാധിപനും വൈകുണ്ഠത്തിലെ കാവൽക്കാരിലൊരാളുമാണ് വിഷ്വക്സേനൻ.
വൈഷ്ണവവിശ്വാസികൾ ഏത് ശുഭകാര്യവും വിഷ്വക്സേനനെ വന്ദിച്ചുകൊണ്ടാണ് തുടങ്ങുന്നത്.
ശ്രീരംഗനാഥ ക്ഷേത്രം , തിരുമല വെങ്കടേശ്വര ക്ഷേത്രം , തിരുവനന്തപുരം ശ്രീ പത്മനാഭസ്വാമി ക്ഷേത്രം .
തിരുവല്ല ശ്രീവല്ലഭമഹാക്ഷേത്രം തുടങ്ങിയ വൈഷ്ണവദേവാലയങ്ങളിൽ വിഷ്വക്സേനനെ പ്രാധാന്യത്തോടെ കണ്ടുവരുന്നു.
കേരളീയ വൈഷ്ണവക്ഷേത്രങ്ങളിൽ നിർമ്മാല്യധാരിയായി അറിയപ്പെടുന്നതും വിഷ്വക്സേനനാണ്.
രൂപഘടനയും ബന്ധങ്ങളും
കൂർമ്മപുരാണത്തിൽ പറയുന്ന കഥയനുസരിച്ച് വിഷ്ണുഭഗവാന്റെ ഒരു അംശാവതാരമാണ് വിഷ്വക്സേനൻ.
രൂപഘടനയിൽ വിഷ്ണുവുമായി അഭേദ്യമായ സാദൃശ്യമുണ്ട് വിഷ്വക്സേനന് എന്ന് അതിൽ പറയുന്നു.
തന്റെ സ്വാമിയെപ്പോലെ ശംഖ് , ചക്രം , ഗദ , താമര എന്നിവ ധരിച്ച നാലുകൈകളോടെയാണത്രേ അദ്ദേഹത്തിന്റെ രൂപം.
കാലികപുരാണത്തിൽ വിഷ്വക്സേനൻ വിഷ്ണുവിന്റെ സഹായിയായി അറിയപ്പെടുന്നു.
വെള്ളത്താമരയിൽ ഇരിയ്ക്കുന്ന, താടിയും മുടിയും നീട്ടിവളർത്തിയ രൂപമാണ് അതിൽ അദ്ദേഹത്തിന് പറയുന്നത്.
ലക്ഷ്മീതന്ത്രം എന്ന പഞ്ചരാത്ര ഗ്രന്ഥത്തിൽ നാലുകൈകളോടുകൂടി, ശംഖും താമരയും വാളും ഗദയും ധരിച്ച, ജടയോടുകൂടിയ മുടിയും താടിയുമുള്ള, മഞ്ഞവസ്ത്രം ധരിച്ച രൂപമാണ് വിഷ്വക്സേനന്.
ചുരുക്കത്തിൽ വിഷ്ണുവിന്റേതായ എല്ലാ രൂപഭാവങ്ങളും ( ശ്രീവത്സമടക്കം ) വിഷ്വക്സേനന്നുമുണ്ടെന്ന് പറയപ്പെടുന്നു.
വേദങ്ങളിലും ധർമ്മശാസ്ത്രങ്ങളിലുമൊന്നും വിഷ്വക്സേനൻ പ്രത്യക്ഷപ്പെടുന്നില്ല.
പ്രധാനമായും പഞ്ചരാത്ര- ആഗമഗ്രന്ഥങ്ങളിലാണ് അദ്ദേഹത്തെക്കുറിച്ചും അദ്ദേഹത്തിന്റെ ആരാധനയെക്കുറിച്ചും കൂടുതലായി കേൾക്കുന്നത്.